CELEX: 32007R1576
Language: lv
Date: 2007-12-21 00:00:00
Title: Komisijas Regula (EK) Nr. 1576/2007 ( 2007. gada 21. decembris ), ar ko groza Regulu (EK) Nr. 92/2005, ar kuru īsteno Eiropas Parlamenta un Padomes Regulu (EK) Nr. 1774/2002 attiecībā uz dzīvnieku izcelsmes blakusproduktu iznīcināšanas vai izlietošanas līdzekļiem (Dokuments attiecas uz EEZ )

22.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 340/89
            
         
      KOMISIJAS REGULA (EK) Nr. 1576/2007
   (2007. gada 21. decembris),
   ar ko groza Regulu (EK) Nr. 92/2005, ar kuru īsteno Eiropas Parlamenta un Padomes Regulu (EK) Nr. 1774/2002 attiecībā uz dzīvnieku izcelsmes blakusproduktu iznīcināšanas vai izlietošanas līdzekļiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 4. panta 2. punkta e) apakšpunktu, 5. panta 2. punkta g) apakšpunktu un 6. panta 2. punkta i) apakšpunktu,
   tā kā:
   
               (1)
            
            
               Komisijas 2005. gada 19. janvāra Regulā (EK) Nr. 92/2005, ar kuru īsteno Eiropas Parlamenta un Padomes Regulu (EK) Nr. 1774/2002 attiecībā uz dzīvnieku izcelsmes blakusproduktu iznīcināšanas vai izlietošanas līdzekļiem un groza tās VI pielikumu attiecībā uz biogāzes transformēšanu un kausētu tauku pārstrādi (2), paredzēti ieviešanas noteikumi dažām alternatīvām metodēm dzīvnieku izcelsmes blakusproduktu iznīcināšanai vai izlietošanai (“alternatīvās metodes”).
            
         
               (2)
            
            
               Regulas (EK) Nr. 92/2005 4. pantā ir paredzēta prasība iezīmēt dažus materiālus, kas iegūti, izmantojot alternatīvās metodes, un noteikti šādu materiālu atļautie galaizlietojuma veidi. Regulā (EK) Nr. 1774/2002, kas grozīta ar Komisijas Regulu (EK) Nr. 1432/2007 (3), paredzēti saskaņoti noteikumi par dzīvnieku izcelsmes blakusproduktu iezīmēšanu, kas palīdz tos pareizi identificēt un uzlabo to izsekojamību. Regulas (EK) Nr. 92/2005 4. panta 1. punktā attiecīgi jāgroza atsauce uz Regulas (EK) Nr. 1774/2002 VI pielikumu.
            
         
               (3)
            
            
               Pamatojoties uz Eiropas Pārtikas nekaitīguma iestādes Bioloģiskā apdraudējuma zinātnes ekspertu grupas 2004. gada 2. jūnijā pieņemto atzinumu par biodīzeļdegvielas procesu kā drošu pirmās kategorijas dzīvnieku blakusproduktu iznīcināšanas metodi (4), ir lietderīgi atļaut papildu galaizlietojuma veidus pirmās kategorijas, otrās kategorijas un trešās kategorijas materiāliem saskaņā ar Regulā (EK) Nr. 1774/2002 noteiktajiem vispārīgajiem principiem. Jāatļauj arī tādas biodīzeļdegvielas sadedzināšana stacionārās vai mobilās iekārtās, kura ražota saskaņā ar Regulas (EK) Nr. 92/2005 IV pielikumu.
            
         
               (4)
            
            
               Jo īpaši tagad jāatļauj no pirmās kategorijas materiāla pārstrādes iegūta materiāla apglabāšana poligonos, kuriem izsniegta atļauja saskaņā ar Padomes 1999. gada 26. aprīļa Direktīvu 1999/31/EK par atkritumu poligoniem (5).
            
         
               (5)
            
            
               Regulas (EK) Nr. 92/2005 5. pantā paredzēti īpaši pārraudzības pasākumi, kuri jāveic pirmos divus gadus, kad kādā dalībvalstī ievieš konkrētas alternatīvās metodes. Nosakot prasības saistībā ar šiem pārraudzības pasākumiem, jāņem vērā pieredze, kas gūta, praktiski piemērojot procesu, kas izstrādāts kādā citā dalībvalstī, un šīs prasības jāpielāgo mērķim nodrošināt augstu sabiedrības veselības un dzīvnieku veselības aizsardzības līmeni. Tāpēc jāparedz vienkāršoti noteikumi, lai izraudzītos un uzraudzītu eksperimentālu iekārtu pirmajam alternatīvās metodes izmantojumam katrā attiecīgajā dalībvalstī.
            
         
               (6)
            
            
               Alternatīvas metodes ieviešanas sākuma posmā veicamās pārbaudes jāizdara, pamatojoties uz pārbaudēm, ko veikusi attiecīgā zinātniskā struktūra, novērtējot konkrētu alternatīvo metodi.
            
         
               (7)
            
            
               Pārējām dalībvalstīm jābūt pieejamiem konkrētā dalībvalstī veiktās papildu pārraudzības rezultātiem, lai tās varētu izvērtēt jaunus pieteikumus par kādas no attiecīgajām alternatīvajām metodēm izmantošanu attiecīgās dalībvalsts teritorijā. Šai informācijai jābūt pieejamai alternatīvo metožu kontaktpunktos, kuri minēti sarakstā, ko elektroniski publicējusi Komisija.
            
         
               (8)
            
            
               Tāpēc attiecīgi jāgroza Regula (EK) Nr. 92/2005.
            
         
               (9)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 92/2005 groza šādi.
   
               1)
            
            
               Regulas 4. panta 1., 2., un 3. punktu aizstāj ar šādu tekstu:
               “1.   Materiālus, kas iegūti no pirmās kategorijas un otrās kategorijas materiāla pārstrādes, izņemot biodīzeļdegvielu, kura ražota saskaņā ar IV pielikumu, paliekoši iezīmē atbilstoši Regulas (EK) Nr. 1774/2002 VI pielikuma I nodaļas 10. līdz 13. punktam.
               2.   Materiālus, kas iegūti, apstrādājot pirmās kategorijas materiālu, iznīcina, izmantojot vismaz vienu no turpmāk minētajām metodēm:
               
                           a)
                        
                        
                           sadedzināšana vai līdzsadedzināšana saskaņā ar Direktīvas 2000/76/EK noteikumiem;
                        
                     
                           b)
                        
                        
                           apglabāšana poligonā, kuram izsniegta atļauja saskaņā ar Padomes Direktīvu 1999/31/EK;
                        
                     
                           c)
                        
                        
                           turpmāka transformēšana biogāzes iekārtā un fermentācijas atlieku iznīcināšana, kā paredzēts a) vai b) apakšpunktā; vai
                        
                     
                           d)
                        
                        
                           biodīzeļdegvielu, kura ražota saskaņā ar IV pielikumu, sadedzina kā degvielu.
                        
                     3.   Materiālus, kas iegūti, apstrādājot otrās vai trešās kategorijas materiālu:
               
                           a)
                        
                        
                           iznīcina, kā noteikts 2. punkta a) vai b) apakšpunktā;
                        
                     
                           b)
                        
                        
                           turpmāk pārstrādā tauku derivātos Regulas (EK) Nr. 1774/2002 5. panta 2. punkta b) apakšpunkta ii) punktā minētajai izlietošanai, iepriekš neizmantojot pirmo līdz piekto pārstrādes metodi;
                        
                     
                           c)
                        
                        
                           izlieto, transformē vai tieši iznīcina, kā paredzēts Regulas (EK) Nr. 1774/2002 5. panta 2. punkta c) apakšpunkta i), ii) un iii) punktā, iepriekš neizmantojot pirmo pārstrādes metodi;
                        
                     
                           d)
                        
                        
                           materiālus, kuri nav biodīzeļdegviela, kas iegūta biodīzeļdegvielas ražošanas procesā, kurš aprakstīts IV pielikumā, izlieto tehnisku produktu ražošanā; vai
                        
                     
                           e)
                        
                        
                           biodīzeļdegvielu, kas ražota saskaņā ar IV pielikumu, izlieto, kā noteikts 2. punkta d) apakšpunktā.”
                        
                     
         
               2)
            
            
               Regulas 5. pantu aizstāj ar šādu pantu:
               “5. pants
               Sākotnējās ieviešanas papildu pārraudzība
               1.   Šādus noteikumus piemēro pirmos divus gadus, kad katrā dalībvalstī tiek ieviesti šādi pirmās kategorijas materiāla apstrādes procesi:
               
                           a)
                        
                        
                           bāziskā hidrolīze, kā noteikts I pielikumā;
                        
                     
                           b)
                        
                        
                           biogāze, ko hidrolīzes rezultātā iegūst augsta spiediena apstākļos, kā aprakstīts III pielikumā;
                        
                     
                           c)
                        
                        
                           biodīzeļdegvielas ražošanas process, kā aprakstīts IV pielikumā.
                        
                     2.   Procesa pielietotājs vai piegādātājs izraugās iekārtu vismaz vienā dalībvalstī, kurā vismaz reizi gadā veic pārbaudes, lai atkārtoti apstiprinātu procesa iedarbību uz sabiedrības veselību un dzīvnieku veselību.
               3.   Regulas 5. panta 2. punktā minētās dalībvalsts kompetentā iestāde nodrošina, lai:
               
                           a)
                        
                        
                           minētajā iekārtā tiktu piemērotas atbilstošas pārbaudes pārstrādes posmos iegūtajiem materiāliem, piemēram, šķidrajām un cietajām atliekām, kā arī jebkurai šai procesā iegūtai gāzei;
                        
                     
                           b)
                        
                        
                           minētās iekārtas oficiālajā kontrolē tiktu iekļauta arī iekārtas ikmēneša pārbaude, kā arī izmantoto pārstrādes parametru un nosacījumu pārbaude un
                        
                     
                           c)
                        
                        
                           pārējām dalībvalstīm būtu pieejami veiktās oficiālās kontroles rezultāti.”
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 21. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 273, 10.10.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 829/2007 (OV L 191, 21.7.2007., 1. lpp.).
   
      (2)  OV L 19, 21.1.2005., 27. lpp. Regulā jaunākie grozījumi izdarīti ar Regulu (EK) Nr. 1678/2006 (OV L 314, 15.11.2006., 4. lpp.).
   
      (3)  OV L 320, 6.12.2007., 13. lpp.
   
      (4)  Jautājums Nr. EFSA-Q-2004-028.
   
      (5)  OV L 182, 16.7.1999., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).